ఎం.ఎ.రహ్మాన్

ఎం.ఎ.రహ్మాన్ భారతదేశం గర్వించదగిన చలనచిత్ర ఛాయాగ్రాహకులలో ఒకడు. ఇతని కృషికి గుర్తింపుగా 1983లో ఆంధ్రప్రదేశ్ ప్రభుత్వం ఇతడిని రఘుపతి వెంకయ్య అవార్డుతో సత్కరించింది. 
జీవిత విశేషాలు
ఇతడు 1914 మార్చి 14న ఔరంగాబాదులో జన్మించాడు. ఇతడికి మొదటినుండి సినిమాటోగ్రఫీ పట్ల అభిరుచి ఎక్కువగా ఉండేది. ఇతడు తన 19వ యేట చలనచిత్ర ఛాయాగ్రాహకుడు జోషి వద్ద కెమెరా బాయ్‌గా పనిచేశాడు. తరువాత ఇతర కెమెరామెన్‌ల వద్ద మూకీ చిత్రాలకు పనిచేసి అనుభవం గడించాడు. 1934లో బెంగళూరులోని సూర్యా ఫిలిం కంపెనీలో చేరి అనేక చిత్రాలకు పనిచేశాడు. తరువాత ఇంపీరియల్ ఫిల్మ్ కంపెనీలో మూకీ కెమెరా మెన్‌గా చేరాడు. అప్పట్లో అద్భుతమైన ట్రిక్ ఫోటోగ్రఫీతో అనేక స్టంట్ చిత్రాలు విజయవంతం అయ్యేందుకు ఎంతో కృషి చేశాడు. ట్రిక్ ఫోటోగ్రఫీలో తనకు తానే సాటి అనిపించుకున్నాడు. నలుపు తెలుపు ఛాయాగ్రహణంలో ఇతని పరిజ్ఞానానికి అనేక తెలుగు, తమిళ చిత్రాలే నిదర్శనం. అనేక దశాబ్దాల పాటు సినీ ఛాయాచిత్ర కళలో వివిధ రకాల ప్రయోగాలు చేసి ఎంతోమందికి మార్గదర్శకుడయ్యాడు.

సినిమాలు
ఇతడు ఛాయాగ్రాహకుడిగా పనిచేసిన కొన్ని తెలుగు సినిమాలు: 
 విడుదలైన సంవత్సరం  సినిమా పేరు  దర్శకుడు  ఇతర వివరాలు 1941  భక్తిమాల హరిలాల్ దేశాయ్  1943  భాగ్యలక్ష్మి పి. పుల్లయ్య  1949  మన దేశం ఎల్.వి.ప్రసాద్  1950  లక్ష్మమ్మ త్రిపురనేని గోపీచంద్  1950  సంసారం ఎల్.వి.ప్రసాద్  1951  పేరంటాలు త్రిపురనేని గోపీచంద్  1952  దాసి సి.వి.రంగనాథ దాసు  1953  నా ఇల్లు చిత్తూరు నాగయ్య  1953  పిచ్చి పుల్లయ్య తాతినేని ప్రకాశరావు  1954  తోడుదొంగలు డి.యోగానంద్  1955  జయసింహ డి.యోగానంద్  1955  విజయగౌరి డి.యోగానంద్  1955  సంతానం సి.వి.రంగనాథ దాసు  1956  సాహస వీరుడు డి.యోగానంద్  మదురై వీరన్ అనే తమిళ సినిమా డబ్బింగ్ 1957  పాండురంగ మహత్యం కమలాకర కామేశ్వరరావు  1957  సువర్ణసుందరి వేదాంతం రాఘవయ్య  1958  రాజనందిని వేదాంతం రాఘవయ్య  1959  కృష్ణలీలలు జంపన చంద్రశేఖరరావు  1959  రేచుక్క-పగటిచుక్క కమలాకర కామేశ్వరరావు  1960  దేసింగురాజు కథ టి.ఆర్.రఘునాథ్  రాజా దేసింగు అనే తమిళచిత్రానికి డబ్బింగ్ 1962  భీష్మ బి.ఎ.సుబ్బారావు   1963  నర్తనశాల కమలాకర కామేశ్వరరావు  1963  మంచి చెడు టి.ఆర్.రామన్న  1963  వాల్మీకి సి.యస్.రావు  1965  ప్రమీలార్జునీయము ఎం.మల్లికార్జునరావు  రవికాంత్ నగాయిచ్, మాధవ్ బుల్‌బులేలతో కలిసి 1966  శకుంతల కమలాకర కామేశ్వరరావు   1967  కాలచక్రం టి.ఆర్.రామన్న  పణం పడైతవన్ అనే తమిళ సినిమా డబ్బింగ్ 1967  కొంటెపిల్ల టి.ఆర్.రామన్న  పారక్కం పావై అనే తమిళ సినిమా డబ్బింగ్ 1975  బాగ్దాద్ వీరుడు టి.ఆర్.రామన్న  బాగ్దాద్ పెరళగి అనే తమిళ సినిమా డబ్బింగ్ 1978  మేలుకొలుపు బి.వి.ప్రసాద్  1978  శ్రీరామ పట్టాభిషేకం ఎన్.టి.రామారావు  1979  మా వారి మంచితనం బి.ఎ.సుబ్బారావు  1979  శ్రీ తిరుపతి వేంకటేశ్వర కళ్యాణం ఎన్.టి.రామారావు  1979  శ్రీమద్విరాట పర్వము ఎన్.టి.రామారావు 

పురస్కారాలు, సత్కారాలు
 దక్షిణ భారత సినీ సాంకేతిక నిపుణుల సంస్థ ఇతడిని రామన్ అవార్డుతో సత్కరించింది.
 దక్షిణాది టాకీ స్వర్ణోత్సవాల సందర్భంగా హైదరాబాదు, చెన్నైలలో సన్మానం.
 1983లో ఆంధ్రప్రదేశ్ ప్రభుత్వంచే రఘుపతి వెంకయ్య అవార్డు

మూలాలు

బయటిలింకులు


వర్గం:1914 జననాలు
వర్గం:భారతీయ సినిమా ఛాయాగ్రాహకులు
వర్గం:తెలుగు సినిమా ఛాయాగ్రహకులు
వర్గం:తమిళ సినిమా ఛాయాగ్రాహకులు